ส่วนใหญ่แล้ว เมื่อสัมผัสอุปกรณ์ USB แบบต่อพ่วงคุณจะรู้สึกว่าอุปกรณ์อุ่นหรือร้อน ซึ่งเป็นเรื่องปกติ เนื่องจากปลอกด้านนอกจะช่วยลดอุณหภูมิของส่วนประกอบด้านในโดยการระบายความร้อนออกมา ตัวอย่างปัจจัยที่ส่งผลให้อุปกรณ์ USB แบบต่อพ่วงมีอุณหภูมิสูงขึ้น
วัสดุ: แฟลชไดรฟ์และรีดเดอร์โลหะมีความเป็นไปได้ว่าจะมีอุณหภูมิสูงกว่าแฟลชไดรฟ์ USB แบบอื่น ๆ ขณะใช้งาน เหตุผลเป็นเพราะโลหะดูดซับความร้อนได้มากกว่าวัสดุชนิดอื่น ๆ อย่างเช่นพลาสติก
อุณหภูมิแวดล้อม: หากอุปกรณ์โฮสต์หรืออุณหภูมิแวดล้อมสูง การระบายความร้อนของไดรฟ์จะลดลง ดังนั้น ไดรฟ์ USB จะร้อนขึ้นเมื่อใช้งานสภาพแวดล้อมที่ร้อนหรือใช้ร่วมกับอุปกรณ์ที่มีอุณหภูมิสูง
การถ่ายโอนไฟล์: การถ่ายโอนไฟล์ขนาดใหญ่หรือไฟล์จำนวนมากอาจทำให้ไดรฟ์มีอุณหภูมิสูงขึ้นได้เช่นกัน ไฟล์ขนาดใหญ่จะใช้เวลาถ่ายโอนนานกว่า ต้องใช้พลังงานมากกว่า จึงสร้างความร้อนมากกว่าด้วย นอกจากนี้ การถ่ายโอนไฟล์หลายไฟล์ติด ๆ กันจะให้ผลลัพธ์แบบเดียวกับการถ่ายโอนไฟล์ขนาดใหญ่ และทำให้ไดรฟ์มีอุณหภูมิสูงขึ้น ระหว่างการถ่ายโอนไฟล์ ภายในไดรฟ์จะร้อนขึ้น และไดรฟ์จะระบายความร้อนออกมาผ่านปลอกไดรฟ์
หมายเหตุ: ปัจจัยข้างต้นจะไม่ส่งผลต่อการทำงานของอุปกรณ์ USB หลังจากถ่ายโอนไฟล์เสร็จ แนะนำให้รอ 30-60 วินาทีก่อนจะดึงไดรฟ์ USB ออกจากเครื่องโฮสต์ เพื่อให้มีเวลาเพียงพอในการระบายความร้อนของไดรฟ์ USB